Document ID: 32007R1413

UREDBA KOMISIJE (ES) št. 1413/2007
z dne 30. novembra 2007
o določitvi koeficienta zmanjšanja površine na kmeta, za katero se zaprosi pomoč za energetske rastline za leto 2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) ter zlasti člena 89(2) Uredbe,
ob upoštevanju naslednjega:
(1)
Člen 89(1) Uredbe (ES) št. 1782/2003 določa največjo zajamčeno površino 2 000 000 ha, ki je upravičena do pomoči za energetske rastline iz člena 88 navedene uredbe. Člen 89(2) določa, da kadar površina, za katero se zaprosi pomoč, presega največjo zajamčeno površino, se površina na kmeta, za katero se zaprosi pomoč, v tem letu sorazmerno zmanjša.
(2)
V skladu s členom 4 Uredbe Komisije (ES) št. 1973/2004 z dne 29. oktobra 2004 o določitvi podrobnih pravil za izvajanje Uredbe Sveta (ES) št. 1782/2003 v zvezi s shemami podpor iz naslova IV in IVa navedene uredbe in glede uporabe zemljišč v prahi za proizvodnjo surovin (2), se koeficient zmanjšanja površin določi pred odobritvijo plačil kmetom in najpozneje do 31. januarja naslednje leto na osnovi podatkov, ki se sporočijo v skladu s členom 3(1)(b) navedene uredbe.
(3)
Države članice so Komisiji v skladu s členom 3(1)(b) Uredbe (ES) št. 1973/2004 sporočile podatke o skupni površini, za katero je bila za leto 2007 določena pomoč za energetske rastline v skladu s členom 88 Uredbe (ES) št. 1782/2003. Na osnovi teh sporočil je Komisija ugotovila, da je bila skupna površina za leto 2007 2 843 450 ha.
(4)
Ker površina zgoraj navedenih 2 843 450 ha presega največjo zajamčeno površino 2 000 000 ha, upravičeno do pomoči, je treba določiti koeficient zmanjšanja površine na kmeta, za katero se zaprosi pomoč za leto 2007.
(5)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Koeficient zmanjšanja površine na kmeta, za katero se v skladu s členom 88 Uredbe (ES) št. 1782/2003 zaprosi pomoč za leto 2007, je 0,70337.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2007

Labels: 5
6